[{"text_idx": "#000000", "text": "Kodumaine elektroonilise indie-popi ba\u0308nd su/mi andis va\u0308lja uue liigutava loo \u201cGoodbye\u201d, mis ra\u0308a\u0308gib LGBT-kogukonna liikmete keerulistest peresuhetest. Lugu on inspireeritud ba\u0308ndiliikme isiklikust kogemusest."}, {"text_idx": "#000001", "text": "su/mi on alternatiivsugemetega elektroonilist indie-poppi viljelev leitud perekond, mille liikmed on Jan Kuusemets, Eke Allikvere ja Frederik Welk. Neid liidab u\u0308hine kirg ja armastus u\u0308ksteise ja muusika vastu ning pa\u0308rast kevadel avaldatud eestikeelset lu\u0308hialbumit \u201cla\u0308hemale kuule\u201d on ba\u0308nd naasnud ingliskeelse loomingu juurde."}, {"text_idx": "#000002", "text": "\u201cGoodbye\u201d on klaveriballaad, mis vo\u0303ib taustalugu teadmata esmapilgul tunduda tavalise loona lahkuminekust, kuid tegelikult pole tegemist romantilise armastuslauluga. Lugu ra\u0308a\u0308gib to\u0303estisu\u0308ndinud kurvast kogemusest, mida paraku kogevad paljud kva\u0308a\u0308rnoored. \u201cSee lugu on minu jaoks va\u0308ga isiklik. Kirjutasin selle peale seda, kui mu vanemad otsustasid, et minu identiteet on miski, mida ma ei tohi oma nooremate o\u0303dede-vendadega jagada, misto\u0303ttu ma pidin lo\u0303petama nendega suhtlemise. See oli valus kogemus. Tundsin, et pean need tunded endast kuidagi va\u0308lja saama ning nii see laul su\u0308ndiski,\u201d ra\u0308a\u0308kis laulu autor Frederik Welk."}]